Source: https://www.pravnapraksa.si/Default.aspx?id=166
Timestamp: 2018-01-18 03:34:48+00:00

Document:
letnik 2017, številka 30-31, 24. 8. 2017 > Kazalo
Le kdo se ne spomni premierske potegavščine peace-ljubav-bok in naučenih izjav brhkih kandidatk za mis sveta, okrašenih s solzami in zobnimi nasmeški? Ampak mir je preresna vrednota, da bi se z njim kdorkoli "zafrkaval", še najmanj ameriški, severnokorejski, kitajski, indijski, ruski in turški predsedniki, morilski fanatiki, neonacisti in ostala sociopatska zalega.
Šošić je že leta 2013 opozoril, da se kolektivno kaznivo dejanje v naši teoriji, zakonodaji in sodni praksi razlaga nedosledno ter da bi bilo treba to nedoslednost odpraviti. Z njim se vsekakor strinjam, in ker gre za resen dogmatični problem, ki je v našem pravnem prostoru še vedno prisoten, temu namenjam ta prispevek.
dr. Andraž Teršek, dr. Jurij Toplak
V najboljši veri in s prepričanjem, da gre za enega od temeljev naše skupne - pravniškopoklicne, akademsko-učiteljske in splošne pravoslovne - odgovornosti pred in za pravno državo - kot vladavino prava in temeljnih ustavnih pravic in svoboščin, pogosto, dejansko ves čas in brez večjih premorov s članki, knjigami in komentarji javno opozarjava (to pa počnejo tudi nekateri drugi najini pravoslovni kolegi in kolegice) na problem nespoštovanja ustave in civilizacijsko osrednjih mednarodnopravnih...
mag. Živa Južnič
V konkurenčnem pravu velja pravilo, da so prepovedani le tisti omejevalni sporazumi, katerih cilj ali učinek je omejevanje konkurence. Nedoločnost teh pravnih pojmov je začelo zapolnjevati predvsem Sodišče EU, ki je v ustaljeni sodni praksi pojasnilo, da se, razen v primerih, ko je cilj sporazuma očitno protikonkurenčen, člen 101(1) PDEU ne more uporabiti le na podlagi uporabe pravnoformalnih terminov.
Matjaž Šaloven
Cilj prispevka je odgovoriti na vprašanje, ali in v katerih primerih uporaba policijskih pooblastil ter prisilnih sredstev šteje za nevarno dejavnost v smislu obstoja objektivne odškodninske odgovornosti za nastalo škodo, saj v praksi večkrat prihaja do različnih razlag glede obstoja objektivne odgovornosti tako v predpravdnih postopkih pri zavarovalnicah oziroma delodajalcu kot tudi kasneje v sodnih postopkih pri uveljavljanju odškodnin.
Besedilo, ki je pred vami, stoji na dveh bregovih. Prvi je breg prava socialne varnosti, drugi breg politične filozofije. Med njima je reka pojmov, ki imajo v pravu, odvisno od sogovornika, zdaj večji, zdaj manjši pomen. To so na primer pojmi enakosti, socialne pravičnosti, solidarnosti ali svobode. V tem prispevku bom vsaj posredno govoril o vseh izmed naštetih, saj bom v sicer za ta namen prekratkem in presplošnem zapisu skušal zakoličiti pravno utemeljene in moralno upravičene meje ravnanja oziroma izbire življenjskega sloga ali načina življenja obvezno zdravstveno zavarovane osebe.
Ob sklepanju gradbenih pogodb je nujno vedeti, katere določbe mora pogodba obvezno vsebovati in kaj bo veljalo kot dogovorjeno med strankama za tiste primere, ki v pogodbi niso urejeni, nastopijo pa med izvajanjem pogodbe. Pravila FIDIC, posebej rdeča, rumena in srebrna knjiga, olajšujejo sklepanje in izvajanje pogodb, povezanih z gradnjo. Načelna ocena je, da pravila FIDIC ne nasprotujejo kogentnim zakonskim pravilom. Če pogodbeni stranki podredita svoje razmerje pravilom FIDIC, je bistveno, da dobro poznata ureditev pogodbenih pravic in obveznosti po pravilih FIDIC, saj ureditev posameznih vprašanj bistveno odstopa od ureditve Obligacijskega zakonika.
Ustavno sodišče (US) je zadnje mesece izpostavljeno nekaterim hudim očitkom. Vsaj za širšo javnost je najbrž najhujši tisti, ki ga je še v pretežno prejšnji sestavi US (še brez zadnjih štirih novih sodnikov) v Sobotni prilogi Dela naslovil vrhovni sodnik Vladimir Balažic (da sodba Vrhovnega sodišča v zadevi T-2, ki jo je Ustavno sodišče kot tako razveljavilo, ni arbitrarna in očitno neutemeljena, ampak da je, nasprotno, taka ravno ta odločitev US!) - ne prav blagi pa so tudi očitki v ločenih mnenjih sodnika Jakliča, pa tudi moji, o pretiranem formalizmu pri nekaterih zadnjih odločitvah.
Na začetku letošnjega leta je iz Avstrije prišel sklep, s katerim je avstrijsko vrhovno sodišče zavrnilo revizijo zoper sklep drugostopenjskega sodišča, ki je potrdilo sklep sodišča prve stopnje o zavrženju tožbe v odškodninskem postopku zoper Švicarsko narodno banko pred sodišči v Avstriji zaradi ukrepov monetarne politike (nem. währungspolitische Maßnahme). Sklep je pomemben zlasti zaradi tega, ker je potrdil, da je monetarna politika centralnih bank oblastvena dejavnost.
Sodišče EU se je v nekaj nedavnih sodbah intenzivneje ukvarjalo z vprašanjema, kakšna odškodnina naj se prisodi imetniku za kršitev njegovih pravic intelektualne lastnine in ali so pri tem dovoljene tudi kaznovalne odškodnine. Pri tem je posebej pomembna sodba Sodišča EU v zadevi Stowarzyszenie "Oławska Telewizja Kablowa", ki pa je v pravni literaturi tudi kritizirana. Odškodnina naj bi načeloma še vedno zgolj nadomestila vse stroške in izgube, ki so imetniku pravic nastale s kršitvijo. Čeprav lahko država članica zakonsko predvidi tudi kaznovalne odškodnine, je Sodišče EU opozorilo na nevarnosti njenega samodejnega določanja ob vsakršni kršitvi, predvsem z vidika zlorabe pravic.
V nedeljo, 5. avgusta, zvečer je 55.000 gledalcev na londonskem stadionu pričakovalo enega izmed vrhuncev letošnjega svetovnega prvenstva v atletiki: slovo najhitrejšega človeka v zgodovini, Jamajčana Usaina Bolta - njegov zadnji nastop v finalu teka na 100 metrov. Čeprav daleč od svojih rekordnih dosežkov, je bil Bolt glavni favorit za zmago, nekaj vznemirjenja je prinesel le njegov poraz proti Američanu Colemanu v polfinalnem teku. Vedno z žvižgi pospremljenega "notornega dvakratnega dopinškega goljufa" Justina Gatlina nihče ni pričakoval, ali pa želel, prav na vrhu. A zgodilo se je ravno to, zmagal je Gatlin: s silovitim finišem je v zadnjih metrih teka za stotinko sekunde prehitel rojaka Colemana, še za stotinko več pa Bolta. Stadion je obmolknil, tišino so prekinjali le vzkliki "buuu" pa aplavz Boltu, ki je osvojil tretje mesto; častnega kroga zmagovalca ni bilo.
V najboljši veri in s prepričanjem, da gre za enega od temeljev naše skupne - pravniškopoklicne, akademsko-učiteljske in splošne pravoslovne - odgovornosti pred in za pravno državo - kot vladavino prava in temeljnih ustavnih pravic in svoboščin, pogosto, dejansko ves čas in brez večjih premorov s članki, knjigami in komentarji javno opozarjava (to pa počnejo tudi nekateri drugi najini pravoslovni kolegi in kolegice) na problem nespoštovanja ustave in civilizacijsko osrednjih mednarodnopravnih dokumentov (predvsem Evropske konvencije o človekovih pravicah) - tudi - pred slovenskimi sodišči.
V začetku julija je bila v Uradnem listu RS (št. 35/17) objavljena nova Uredba o javnem financiranju visokošolskih zavodov. V 9. členu uredbe je določeno, da ministrstvo 25 odstotkov finančnih sredstev podeljuje na osnovi kazalnika znanstvenih objav. Pri tem se pojavi vprašanje, kako te objave meriti. Možnosti je bilo več: od točk, ki jih določen zavod zbere v bazi Sicris, ki je rezultat pobude slovenskih inštitucij, zlasti SAZU in ARRS, do števila objav v mednarodnih bazah, zlasti v Web of Science (podjetja Thomson Reutres) in v Scopusu (podjetja Elsevier). Čeprav naj bi ministrstvo samo menda dajalo prednost bazi Sicris, je na zahtevo rektorjev v končni verziji 9. člena uredbe sprejeti kriterij baza Scopus. V dovoljenem obsegu tega prispevka bi rada opozorila na zelo daljnosežne (negativne) posledice tega - na videz morda nepomembnega - določila za slovensko pravno znanost in stroko.
V letošnjem letu se zaradi izrazite rasti kriptovalut slednje povezujejo predvsem z borznimi baloni. Seveda gre pri tem za klasična opozorila, ko neko premoženje nekajkrat poraste in pri tem pritegne veliko pozornosti vlagateljev. Žal pa se pri tem premalo pozornosti posveča možnosti, da so kriptovalute enostavno postale nov investicijski razred, ki si utira svoje mesto na zemljevidu varčevanj.
Delavcu bo zaradi odpovedi pogodbe o zaposlitvi v septembru prenehalo delovno razmerje. Pri izračunu sorazmernega dela letnega dopusta in regresa smo ugotovili, da je delavec izrabil preveč letnega dopusta.
V podjetju bi radi delavca, tudi na njegovo željo, premestili na drugo delovno mesto. Delavec nima licence za upravljavca prevozov, ki bi jo na tem delovnem mestu potreboval, vendar pa ta licenca ni pogoj za zasedbo delovnega mesta po sistemizaciji.
• Delavka sprašuje, ali ji v primeru smrti enega od staršev njenega zunajzakonskega partnerja pripada plačana odsotnost zaradi osebnih okoliščin?
Izvajalčeva opustitev ni posledica dejstva, da investitor ni izdelal varnostnega načrta, marveč je posledica dejstva, da je kršil svoje samostojno določene varnostne obveznosti. Kar je pomembno v konkretni zadevi, je tudi to, da je bil investitor (fizična oseba, laik) v pogodbenem razmerju zgolj z enim samim izvajalcem (strokovnjakom) ter za uresničevanje varnostnih standardov ni bila potrebna nobena koordinacija. Drugače bi bilo morda v primeru, ko bi šlo za kompleksno gradnjo (npr. gradnjo viaduktov, tunelov, avtocest itd.) ter prav zaradi kompleksnosti gradnje, v kateri je soudeleženo večje število izvajalcev, posamezen izvajalec samostojno, brez enotnega varnostnega načrta varnosti delavcev ne bi mogel zagotoviti ali pa bi mu bilo to v bistveni meri oteženo. Šele v takšnem položaju se izdelava varnostnega načrta kaže kot primerno in tudi nujno sredstvo za dosego namena varnostne norme.
Ali se kot pravno veljavna osebna privolitev za primere neposrednega trženja lahko štejeta tudi sámo dejanje koriščenja zbranih nalepk in predložitev klubske kartice s strani potrošnika? Zakon o varstvu osebnih podatkov (ZVOP-1) namreč ne predpisuje posebnih pogojev obličnosti privolitve.
Bolgarski državljanki z bivališčem na Danskem je DARS (prekrškovni organ) izdal plačilni nalog zaradi prekrška, nato pa je državljanka Varuha človekovih pravic (Varuh) seznanila, da o njeni pritožbi, ki jo je vložila zoper ravnanje cestninske nadzornice v postopku o prekršku, naj ne bi bilo odločeno.
Odločanje sodnika posameznika je bilo ena izmed kritičnih in kritiziranih točk Protokola št. 14 Evropske konvencije o človekovih pravicah (EKČP). Glavna tarča kritik je bilo dejstvo, da (dokončne) zavrnilne odločitve niso bile dovolj obrazložene. Po novem bo sodnik posameznik pri odločanju o očitno nedopustnih pritožbah dolžan podati kratko obrazložitev svoje odločitve in skladnosti s sodno prakso Evropskega sodišča za človekove pravice (ESČP).
Maroško kazensko pravo določa 3-letno zaporno kazen za istospolno usmerjene. Ureditev, ki ni v skladu z maroško ustavo in mednarodnimi konvencijami, katerih podpisnica je tudi država Maroko, je bila preizkušena v nedavni zadevi, ko sta bili obsojeni dve mladoletni dekleti.
Charles Gard in drugi proti Združenemu kraljestvu, št. 39793/17, 27. junij 2017 Znan pregovor pravi: "Upanje umira zadnje."Starši, ki so soočeni s terminalno boleznijo svojega otroka in ki izvedo za eksperimentalno metodo zdravljenja, ki bi mu mogoče lahko pomagala,
"[P]redlog zakona, ki ga je do 8. februarja 2005 treba uskladiti z Direktivo [2002/98], na področju prostovoljnega in neplačanega krvodajalstva, samozadostnosti v preskrbi s krvjo ter kliničnem področju predpisovanja in uporabe krvnih komponent, ohranja tista določila [Zakona o preskrbi s krvjo] iz leta 2000, ki zagotavljajo visoko stopnjo kakovosti in varnosti preskrbe s krvjo. Pri tem uveljavlja člen 152(4)(a) Amsterdamske pogodbe, po katerem državam članicam ni mogoče preprečiti, da obdržijo ali uvedejo strožje zaščitne ukrepe glede standardov kakovosti in varnosti, veljavnih za kri ter komponente krvi. Predlog zakona tako zajema celotno transfuzijsko verigo in v Republiki Sloveniji zagotavlja visoko stopnjo kakovosti in varnosti v preskrbi prebivalstva s krvjo." Te besede je bilo moč najti med poglavitnimi rešitvami v prvotnem zakonodajnem gradivu predloga Zakona o preskrbi s krvjo (ZPKrv-1), ki je ostal v tem delu nespremenjen in bil sprejet ter objavljen leta 2006. A ta rešitev, ki je uzakonjena tudi v določbah Zakona o zdravilih (ZZdr-2), je kljub sklicevanju na pravo EU v (jasnem?) nasprotju z njim. Poglejmo, zakaj.
Sodbe Sodišča 22. junij, 27. junij, 28. junij in 29. junij
Dr. Andraž Teršek na povabilo uredništva post festum odgovarja še na drugi sklop vprašanj, ki so mu jih postavili sledilci med potekom glasovanja za Deset najvplivnejših pravnikov leta 2016. Prvi sklop odgovorov dr. Terška na vprašanja najdete v prejšnji številki PP. • Kaj naj storimo (več kot 400.000) etažni lastniki,
Spomladi je pri založbi IUS SOFTWARE (GV Založba) izšla druga spremenjena in dopolnjena izdaja knjige Upravno procesno pravo, katere avtorja sta profesor na PF Univerze v Ljubljani in sodnik Vrhovnega sodišča Republike Slovenije dr. Erik Kerševan ter pokojni vrhovni sodnik dr. Vilko Androjna. Slednji je pričujoče delo, ki se je tedaj imenovalo še Splošni upravni postopek, napisal že davnega leta 1964. Profesor dr. Kerševan pa je z usklajevanjem z veljavno zakonodajo, aktualno sodno prakso in novimi spoznanji pravne vede, z dopolnjevanjem odkritih pomanjkljivosti prejšnjih izdaj in z nadgrajevanjem z lastnimi, strokovnimi in tehtnimi razlagami zakonodaje, stališči ter spoznanji poskrbel, da delo vse do danes ni utonilo v pozabo. Ne samo to, knjiga Upravno procesno pravo je osrednji študijski pripomoček vsakega kritično razmišljujočega študenta prava in osrednje delo na knjižni polici vsakega uspešnega pravnika, ki se ukvarja s tem pravnim področjem.
Minuli teden sva s kolegico na dolgo razpravljali o povedi Tri milijone mladih je nepismenih. Naslov iz enega naših časnikov se je znašel tudi med vprašanji spletne jezikovne svetovalnice Inštituta za slovenski jezik in se mi je zdel zanimiv, pravzaprav kar trd oreh, zato sem se odločila, da svoje razmišljanje o tem primeru delim z vami. Žal ne morem vedeti, kateri del povedi se vam je zazdel vprašljiv, ko ste začeli brati kotiček; a vprašanje v spletni svetovalnici se je nanašalo na sklonsko obliko zveze števnika tri in samostalnika milijon. Ta namreč stoji v tožilniku, vprašanje KDO je nepismen? pa bi zahtevalo imenovalnik, torej Trije milijoni mladih so nepismeni.
Strokovni odbor Sveta Evrope (SE), ki se ukvarja s problematiko pranja denarja in financiranja terorizma, je v zadnjem poročilu opozoril, da je glede na obstoječa tveganja za pranje denarja v Sloveniji potrebno večje število preiskav.
Torek, 18. 7. Pri Varuhu. Varuhinja človekovih pravic Vlasta Nussdorfer se je na delovnem obisku sestala z ministrico za notranje zadeve mag. Vesno Györkös Žnidar. Pri Varuhu človekovih pravic (Varuh) so govorili zlasti o primerih s področja tujcev in beguncev, med drug
Torek, 18. 7. Visokozmogljivo računalništvo. Slovenija je kot deveta država članica Evropske unije (EU) podpisala evropsko deklaracijo o visokozmogljivem računalništvu in bo sodelovala pri skupnem razvoju naslednje generacije računalniške in podatkovne infrastrukture. D
24. avgust 1929 - Yasser Arafat Rodil se je palestinski voditelj Yasser Arafat (možen datum rojstva je tudi 4. avgust 1929). Med letoma 1969 in 2004 je bil vodja Palestinske osvobodilne organizacije, med letoma 1993 in 2004 pa predsednik Palestinske narodne avtoritete. Za
Hominum causa omne ius constitutum. Pravo obstaja zaradi ljudi. Navedeno pomeni, da je smisel prava, da služi ljudem. Posameznik, ki ravna skladno s pravom, se ne bi smel ničesar bati. Vendar v današnji (pre)normirani družbi ni vedno enostavno ugotovljivo, kaj je skladno s pravom in kaj ne. Posameznik se mora v takšnih primerih obrniti na strokovnjaka za pravo, ki mu pojasni, katere so njegove pravno priznane pravice in katere dolžnosti mora uresničevati. Problem nastane, če posameznik nima ustreznih finančnih sredstev, s katerimi bi storitve pravnega strokovnjaka lahko poravnal. V takšnih primerih se je kot pozitivna izkazala pro bono pravna pomoč. Slednjo nudi tudi Zavod za brezplačno pravno pomoč.
Odvetniška zbornica 1. Pravnik za področje davčnega prava - Odvetniška Družba Ilić & Partnerji o.p.d.o.o.; rok je 31. avgust. 2. Odvetniški pripravnik - Odvetnica Alenka Sagmeister Ranzinger; rok je 25. avgust.
Sklepi, ki jih je Vlada RS sprejela na 144. redni seji (20. julij 2017): - predlog zakona o množičnem vrednotenju nepremičnin, - predlog zakona o spremembah in dopolnitvah Zakona o pravnem varstvu v postopkih javnega naročanja, - Uredba o spremembah in dopolnitvah Uredbe o
20. julij - predlog zakona o spremembah in dopolnitvah Zakona o davku na dodano vrednost. 21. julij - predlog zakona o množičnem vrednotenju nepremičnin, - predlog zakona o spremembah in dopolnitvah Zakona o pravnem varstvu v postopkih javnega naročanja.
Akti, ki začnejo veljati v naslednjem mesecu: 1. Zakon o ugotavljanju vzajemnosti (ZUVza-1) (Ur. l. RS, št. 27/17) - velja od 17. junija, uporabljati se začne 17. septembra. 2. Zakon o spremembah in dopolnitvah Zakona o pravdnem postopku (ZPP-E) (Ur. l. RS, št. 10/17)<

References: Sodišče 
 sodišče 
 sodišče 
 sodišče 

Sodišče 
 Sodišče